Увогуле, калі параўнаць з 1966 годам, газета змянілася непазнавальна. Дзесяцігоддзем раней амаль 90% публікацый аб жыцці раёна мелі мэтай выкрыванне недахопаў (крытыка і самакрытыка — ленінскі метад пераадолення хібаў і памылак), зараз жа крытыкі стала намнога меней, а сама яна страціла былы імпэт. У той час бесканфліктнасць была нормай паводзін для савецкіх СМІ, аднак журналісты “Запаветаў Леніна”, відаць, надта ўжо стараліся нікога не крыўдзіць.